《赠黄藻二章》
宋代·许月卿

参军一梦到词场，难弟想应瞻圣皇。
此去捷音来鼎鼎，向来诸老去堂堂。
马头雪絮天街玉，人迹板桥茅店霜。
君去世科传伯氏，钓舟留我住严光。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。